Turneja Decenija
"Decenija" je naziv za evropsku turneju srbijanske folk pjevačice Svetlane Cece Ražnatović, koja je otvorena 6. aprila 2002. godine u Žitorađi, a završena šest mjeseci kasnije u Banjoj Luci. U okviru ove turneje Ceca je održala devet koncerata u sedam evropskih država: Srbija, Austrija, Njemačka, Švedska, Francuska, Švicarska i Bosna i Hercegovina. Na turneji "Decenija" Ceca je promovisala istoimeni album koji je objavljen u oktobru 2001. godine.